И Гонь-хи

И Гонь-хи (; Lee Kun-hee) гэж 1942 оны 1 дүгээр сарын 9-нд төрсөн- 2020 оны 10 дугаар сарын 25-нд нас барсан. Өмнөд Солонгос улсын иргэн, аж үйлдвэр эрхлэгч байна. Самсонгийг үүсгэгч И Бён-чолийн гуравдугаар хүү бөгөөд 1987 оны 12 дугаар сарын 1-ээс хойш Самсон группийг удирдаж, дэлхийд тэргүүлэх хүчирхэг компани болгожээ. Тэдний гэр бүлийн хөрөнгө 12.6 тэрбум ам.доллараар хэмжигдэнэ. Олон улсын олимпын хорооны гишүүн асан.

 Боловсрол 
И Гонь-хи Токио дахь Васедагийн их сургуульд эдийн засгийн мэргэжлээр бакалаврт суралцаж, Вашингтон дахь Жорж Вашингтоны их сургуульд магистр зэрэг хамгаалсан. Солонгос, англи, япон хэлтэй.

 Намтар 
И Гонь-хи 1968 оноос хойш Самсонд ажиллаж эхэлсэн ба И Бён-чоль захирал нас барсны дараа 1987 оны 12 сарын 1-нээс Самсунгийг тэргүүлэх болжээ.

Самсунгийн бүтээгдэхүүн үйлдвэрлэлийн бодлого доогуур чанартай их хэмжээний бүтээгдэхүүн үйлдвэрлэхэд чиглэж байна гэж үзэн, Самсунгийн бүтээгдэхүүн чанараар өрсөлдөх чадавхигүй байгааг анхаарч, шинэ санаа, технологи нэвтрүүлэхийг чухалчилсан.
1993 онд "Эхнэр, үр хүүхдүүдээсээ бусдыг соль" гэсэн зоримог үгээр санаагаа тодотгож байв.

И Гонь-хигийн чанарыг эрхэмлэсэн бодлого уламжлалаас татгалзаж, гадаадаас ажиллах хүчийг ихээр төвлөрүүлэв. Олон улсын зах зээлд Самсунг нэрийн барааны нэр хүнд өсч улсын хэмжээнээс гарч олон улс, дэлхийд тэргүүлэх болсон. 

Samsung БНСУ-ын нийт экспортын 1/5 -ийг үйлдвэрлэдэг. Компани БНСУ-ын эдийн засгийн хөгжил, улс төр, хмх, соёлд маш их нөлөөтэй.  

 Лавлах холбоос 

 Цахим холбоос 
 news.mn — Иг Гон Хи: Зоригтой шинэчлэл хий.

Ангилал:Олон улсын олимпын хорооны гишүүн
Ангилал:Менежер
Ангилал:Өмнөд Солонгосын бизнесмен
Ангилал:21-р зууны бизнесмен
Ангилал:20-р зууны бизнесмен
Ангилал:Хүндэт легионы гишүүн
Ангилал:Жорж Вашингтон Их Сургуулийн төгсөгч
Ангилал:Самсунг
Ангилал:Өмнөд Солонгосчууд
Ангилал:1942 онд төрсөн
Ангилал:2020 онд өнгөрсөн